CELEX: C2007/199/12
Language: da
Date: 2007-08-25 00:00:00
Title: Sag C-363/05: Domstolens dom (Tredje Afdeling) af 28. juni 2007 — JP Morgan Fleming Claverhouse Investment Trust plc, The Association of Investment Trust Companies mod The Commisioners of Her Majesty's Revenue and Customs (anmodning om præjudiciel afgørelse fra VAT and Duties Tribunal, London (Det Forenede Kongerige)) (Sjette momsdirektiv — artikel 13, punkt B, litra d), nr. 6 — fritagelse — investeringsforeninger — begreb — medlemsstaternes definition — skønsbeføjelse — grænser — lukkede investeringsforeninger)

25.8.2007   
            
            
               DA
            
            
               Den Europæiske Unions Tidende
            
            
               C 199/8
            
         Domstolens dom (Tredje Afdeling) af 28. juni 2007 — JP Morgan Fleming Claverhouse Investment Trust plc, The Association of Investment Trust Companies mod The Commisioners of Her Majesty's Revenue and Customs (anmodning om præjudiciel afgørelse fra VAT and Duties Tribunal, London (Det Forenede Kongerige))
   (Sag C-363/05) (1)
   
   (Sjette momsdirektiv - artikel 13, punkt B, litra d), nr. 6 - fritagelse - investeringsforeninger - begreb - medlemsstaternes definition - skønsbeføjelse - grænser - lukkede investeringsforeninger)
   (2007/C 199/12)
   Processprog: engelsk
   Den forelæggende ret
   VAT and Duties Tribunal, London
   Parter i hovedsagen
   
      Sagsøgere: JP Morgan Fleming Claverhouse Investment Trust plc, The Association of Investment Trust Companies
   
      Sagsøgt: The Commisioners of Her Majesty's Revenue and Customs
   Sagens genstand
   Anmodning om præjudiciel afgørelse — VAT and Duties Tribunal, London — fortolkning af artikel 13, punkt B, litra d), nr. 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — rækkevidden af fritagelsen for forvaltning af investeringsforeninger — henførelse herunder af såkaldte »lukkede« investeringsforeninger såsom investeringsselskaber, der ikke er underlagt forpligtelsen til at tilbagekøbe deres aktionærers aktier (investment trust companies)?
   Konklusion
   
               1)
            
            
               Artikel 13, punkt B, litra d), nr. 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at begrebet »investeringsforeninger« i denne bestemmelse omfatter lukkede investeringsforeninger, såsom ITC'er (Investment Trust Companies).
            
         
               2)
            
            
               Artikel 13, punkt B, litra d), nr. 6, i sjette direktiv 77/388 skal fortolkes således, at bestemmelsen giver medlemsstaterne et skøn til at definere, hvilke foreninger, der på deres område, omfattes af begrebet »investeringsforeninger« ved anvendelsen af den i bestemmelsen omhandlede momsfritagelse. Ved udøvelsen af dette skøn er medlemsstaterne imidlertid forpligtede til at iagttage bestemmelsens formål, som er at gøre det lettere for investorer at investere i investeringsforeninger, samtidig med at princippet om afgiftsneutralitet overholdes for så vidt angår betaling af moms for forvaltningen af investeringsforeninger, der konkurrerer med andre investeringsforeninger, såsom de foreninger, der er omfattet af anvendelsesområdet for Rådets direktiv 85/611/EØF af 20. december 1985 om samordning af love og administrative bestemmelser om visse institutter for kollektiv investering i værdipapirer (investeringsinstitutter), som ændret ved Europa-Parlamentets og Rådets direktiv 2005/1/EF af 9. marts 2005.
            
         
               3)
            
            
               Artikel 13, punkt B, litra d), nr. 6, i sjette direktiv 77/388 har direkte virkning, idet en afgiftspligtig person, som gør indsigelse mod anvendelsen af en national bestemmelse, som er i strid hermed, kan påberåbe sig bestemmelsen.
            
         
      (1)  EUT C 271 af 29.10.2005.